หุ้น,ทองสหรัฐปิดบวก/น้ำมันร่วง$1.80
หุ้นดาวโจนส์ปิดพุ่ง 431.17 จุด ด้านราคาน้ำมันร่วง1.80 ดอลลาร์ ขณะที่ทองคำ บวก4.90 ดอลลาร์
18 พ.ค. 2565

ดัชนีเฉลี่ยเฉลี่ยอุตสาหกรรมดาวโจนส์ปิดที่ 32,654.59 จุด เพิ่มขึ้น 431.17 จุด หรือ +1.34%, ดัชนี เอสแอนด์พี 500 ปิดที่ 4,088.85 จุด เพิ่มขึ้น 80.84 จุด หรือ +2.02% และดัชนี แนสแดค ปิดที่ 11,984.52 จุด เพิ่มขึ้น 321.73 จุด หรือ +2.76%ตลาดหุ้นนิวยอร์กปิดตลาดวันที่ 17 พ.ค. ดีดตัวขึ้นหลังจากกระทรวงพาณิชย์สหรัฐรายงานว่า ยอดค้าปลีกเดือนเม.ย.ปรับตัวเพิ่มขึ้น 0.9% เมื่อเทียบรายเดือน สอดคล้องกับตัวเลขคาดการณ์ของนักวิเคราะห์ และเมื่อเทียบรายปี ยอดค้าปลีกพุ่งขึ้น 8.2% โดยได้แรงหนุนจากราคาน้ำมันและอาหารที่ปรับตัวเพิ่มขึ้นสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน ลดลง 1.80 ดอลลาร์ ปิดที่ 112.40 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกรกฎาคม ลดลง 2.31 ดอลลาร์ ปิดที่ 111.93 ดอลลาร์ต่อบาร์เรล หลังมีรายงานว่าสหรัฐเตรียมผ่อนคลายมาตรการคว่ำบาตรบางส่วนแก่รัฐบาลเวเนซุเอลา ซึ่งทำให้นักลงทุนคาดว่าอาจจะส่งผลให้มีน้ำมันเข้าสู่ตลาดเพิ่มขึ้นราคาทองคำโคเม็กซ์งวดส่งมอบเดือนมิถุนายน เพิ่มขึ้น 4.90 ดอลลาร์ ปิดที่ 1,818.90 ดอลลาร์ต่อออนซ์